HANA:ราคาหุ้นยังต่ำกว่าพื้นฐานแนะนำซื้อราคาเป้าหมาย 44 บาท
HANA:ราคาหุ้นยังต่ำกว่าพื้นฐานแนะนำซื้อราคาเป้าหมาย 44 บาท
12 ม.ค. 2560

บล.ดีบีเอส วิคเคอร์ส ระบุในบทวิเคราะห์วันนี้(12 ม.ค. 59) ว่า บริษัท ฮานา ไมโครอิเล็คโทรนิคส จำกัด (มหาชน) หรือ HANA ระบุในบทวิเคราะห์วันนี้(12 ม.ค.)ว่า ปรับเพิ่มคำแนะนำจากถือ เป็น ซื้อ เพราะแนวโน้มธุรกิจ Semiconductor สดใสขึ้นมาก พิจารณาจาก US Semiconductor Index เพิ่งทำยอดสูงสุดใหม่ ในรอบ 15 ปี ซึ่งคาดว่า HANA จะได้รับประโยชน์จากเรื่องนี้ด้วย อีกทั้งเงินบาทที่อ่อนค่าก็จะช่วยเพิ่มกำไรให้กับ HANA ด้วย จึงคาดว่ากำไรปี 60-61 จะทำได้มากกว่าที่คาดไว้เดิม เราปรับกำไรเพิ่มในอัตรา 17%/15% ตามลำดับ สะท้อนด้วยยอดขายที่ดีขึ้น เช่นปี 60 เพิ่มจากอัตราเติบโต 8% เป็น 17%
นับได้ว่า HANA ได้ประโยชน์สูงสุดจากบาทอ่อนเทียบกับในกลุ่มอิเล็กโทรนิกส์ เพราะส่งออก 100% แต่นำเข้าต้นทุนที่ 60% นอกจากนี้ฐานะการเงินก็ดีเป็นเงินสดสุทธิ หรือ 12.40 บาทต่อหุ้น ณ ปลาย 3Q59 โดยบริษัทต้องเตรียมเงินไว้เผื่อจะมีดีลการทำ M&amp;A ซึ่งจะเป็น catalyst ต่อไปได้
ราคาพื้นฐานใหม่ปรับเพิ่มขึ้นตามประมาณการเป็น 44.00 บาท จากเดิมที่ 31.00 บาท และประเมินด้วย P/E ปี 60ที่ 15 เท่า (+1.5 SD) จากเดิมที่ 12 เท่า ตามแนวโน้มอุตสาหกรรมที่ดีขึ้นมาก แม้ราคาปิดมีส่วนเพิ่มได้อีก 5% แต่เมื่อรวมกับคาดการณ์อัตราผลตอบแทนปันผลปี 60 ที่ดีคือ 4.2% จึงกลับมาแนะนำ ซื้อ ทั้งนี้คาดว่าอัตราการเติบโตกำไรปี 60 จะฟื้นตัวจากปี 59 เป็น 32% หลังจากปี 59 ที่กำไรลดลงถึง 23% เทียบช่วงเดียวกันของปีก่อน ซึ่งมีผลจากธุรกิจ PCBA ไม่ดีนัก และมีต้นทุนที่สูงจากโรงงานใหม่